RIALACHÁN CUR CHUN FEIDHME (AE) 2022/2252 ÓN gCOIMISIÚN

an 11 Samhain 2022

lena ndeonaítear údarú Aontais le haghaidh na fine táirgí bithicídeacha “Brenntag GmbH Propan-2-ol Product Family”

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 528/2012 ó Pharlaimint na hEorpa agus ón gComhairle an 22 Bealtaine 2012 maidir le táirgí bithicídeacha a chur ar fáil ar an margadh agus a úsáid (1), agus go háirithe an chéad fhomhír d’Airteagal 44(5) de,

De bharr an mhéid seo a leanas:

(1) An 30 Meitheamh 2016, chuir Brenntag GmbH iarratas isteach i gcomhréir le hAirteagal 43(1) de Rialachán (AE) Uimh. 528/2012 maidir le fine táirgí bithicídeacha a údarú ar a dtugtar “Brenntag GmbH Propan-2-ol Product Family” de chineálacha táirgí 1, 2 agus 4, mar a thuairiscítear in Iarscríbhinn V a ghabhann leis an Rialachán sin, agus thug siad daingniú i scríbhinn gur chomhaontaigh údarás inniúil na Gearmáine meastóireacht a dhéanamh ar an iarratas. Taifeadadh an t-iarratas faoi chás-uimhir BC-BL025673-43 sa Chlár do Tháirgí Bithicídeacha.

(2) Is é própán-2-ól an tsubstaint ghníomhach atá in “Brenntag GmbH Propan-2-ol Product Family”, ar substaint í a airítear ar liosta an Aontais de shubstaintí gníomhacha formheasta dá dtagraítear in Airteagal 9(2) de Rialachán (AE) Uimh. 528/2012 i gcás chineálacha táirgí 1, 2 agus 4.

(3) An 15 Márta 2021, chuir an t-údarás inniúil meastóireachta, i gcomhréir le hAirteagal 44(1) de Rialachán (AE) Uimh. 528/2012, tuarascáil mheasúnachta mar aon le conclúidí a mheastóireachta faoi bhráid na Gníomhaireachta Eorpaí Ceimiceán (“an Ghníomhaireacht”).

(4) An 4 Samhain 2021, chuir an Ghníomhaireacht tuairim faoi bhráid an Choimisiúin (2), lena n-áirítear an dréacht-achoimre ar shaintréithe an táirge bhithicídigh le haghaidh “Brenntag GmbH Propan-2-ol Product Family” agus an tuarascáil mheasúnachta dheiridh ar an bhfine táirgí bithicídeacha i gcomhréir le hAirteagal 44(3) de Rialachán (AE) Uimh. 528/2012.

(5) Is é conclúid na tuairime gur “fine táirgí bithicídeacha” atá in “Brenntag GmbH Propan-2-ol Product Family” de réir bhrí Airteagal 3(1), pointe (s), de Rialachán (AE) Uimh. 528/2012, gur fine í atá incháilithe le haghaidh údarú Aontais i gcomhréir le hAirteagal 42(1) den Rialachán sin agus, faoi réir na dréacht-achoimre ar shaintréithe an táirge bhithicídigh a chomhlíonadh, go gcomhlíonann sí na coinníollacha a leagtar síos in Airteagal 19(1) agus (6) den Rialachán sin.

(6) An 22 Samhain 2021, sheol an Ghníomhaireacht an dréacht-achoimre ar shaintréithe an táirge bhithicídigh, i dteangacha oifigiúla uile an Aontais, chuig an gCoimisiún i gcomhréir le hAirteagal 44(4) de Rialachán (AE) Uimh. 528/2012.

(7) Aontaíonn an Coimisiún le tuairim na Gníomhaireachta agus measann sé gurb iomchuí, dá bhrí sin, údarú Aontais le haghaidh “Brenntag GmbH Propan-2-ol Product Family” a dheonú.

(8) Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um tháirgí bithicídeacha,

TAR ÉIS AN RIALACHÁN SEO A GHLACADH:

Airteagal 1 Deonaítear údarú Aontais a bhfuil an uimhir údaraithe EU-0027707-0000 aige do Brenntag GmbH chun an fhine chéanna táirgí bithicídeacha “Brenntag GmbH Propan-2-ol Product Family” a chur ar fáil ar an margadh agus a úsáid i gcomhréir leis an achoimre ar shaintréithe an táirge bhithicídigh a leagtar amach san Iarscríbhinn. Tá an t-údarú Aontais bailí ó 7 Nollaig 2022 go dtí 30 Samhain 2032.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 11 Samhain 2022. Thar ceann an Choimisiúin An tUachtarán Ursula VON DER LEYEN

(1) IO L 167, 27.6.2012, lch. 1.

(2) ECHA opinion of 7 October 2021 on the Union authorisation of “Brenntag GmbH Propan-2-ol Product Family”,[Tuairim ó ECHA an 7 Deireadh Fómhair 2021 maidir leis an údarú Aontais le haghaidh “Brenntag GmbH Propan-2-ol Product Family”] (ECHA/BPC/290/2021), https://echa.europa.eu/bpc-opinions-on-union-authorisation.